Predkladacia správa

V súvislosti s plnením uznesenia vlády Slovenskej republiky č. 298 zo dňa 4.4.2001 k analýze napĺňania bodov uznesenia vlády Slovenskej republiky č. 694/2000 k auditu súladu činností a financovania ústredných orgánov štátnej správy a organizácií v ich pôsobnosti, bodu B.2. uznesenia vlády Slovenskej republiky č. 1067/2000 a návrhu ďalšieho postupu boli v časti C predmetného uznesenia uložené úlohy, ktoré sa týkajú zabezpečenia transformácie rozpočtových a príspevkových organizácií na neziskové organizácie poskytujúce všeobecne prospešné služby.
Na základe návrhov Ministerstva zdravotníctva SR v záujme kontinuálneho priebehu transformácie zdravotníckych zariadení, vláda Slovenskej republiky uznesením č. 364 z 10. apríla 2002 rozhodla o zaradení Nemocnice s poliklinikou Brezno do zoznamu organizácií určených na zmenu vlastníckych vzťahov podľa zákona č. 13/2002 Z.z. v znení zákona č. 457/2002 Z.z. o podmienkach premeny niektorých rozpočtových a príspevkových organizácií na neziskové organizácie poskytujúce všeobecne prospešné služby. Po vydaní rozhodnutia o transformácií Nemocnice s poliklinikou Brezno, Ministerstvo zdravotníctva SR zabezpečí transformáciu tohto zdravotníckeho zariadenia na neziskovú organizáciu.
Schválenie materiálu nebude mať dopad na zamestnanosť, ako ani finančný a environmentálny vplyv.
Materiál bol predložený na rokovanie vlády SR v auguste 2002, ale rokovanie vlády SR o predmetnom materiály nebolo ukončené. Po prehodnotení charakteru vkladu záujemcu a prehodnotení personálneho obsadenia orgánov neziskovej organizácie Ministerstvom zdravotníctva SR zo dňa 19.11.2002, sa na rokovanie vlády SR predkladá nové znenie návrhu.